કાઠમાંડૂ- નેપાળ સરકારે બુઢી ગન્ડકી નદી પર જળવિદ્યુત પરિયોજનાના નિર્માણ માટે ચીનનો સહયોગ લેવાની સ્પષ્ટ ના પાડી દીધી છે. આ પ્રોજેક્ટનો કોન્ટ્રાક્ટ વર્ષ 2016માં નેપાળના તત્કાલીન વડાપ્રધાન પુષ્પકમલ દહલ પ્રચંડના કાર્યકાળ દરમિયાન ચીનની કંપનીને આપવામાં આવ્યો હતો. જોકે નેપાળની વર્તમાન સરકારના નિર્ણયથી ભારતની ચિંતા નિશ્ચિતપણે સમાપ્ત થઈ છે. નેપાળની અગાઉની સરકારે ચીનને આ પ્રોજેક્ટને તેની બેલ્ટ અને રોડ પહેલ અંતર્ગત લૉન્ચ કરવા જણાવ્યું હતું. ભારતને ચિંતા હતી કે જો ચીન આ પ્રોજેક્ટ શરુ કરશે તો નેપાળમાં તેનું રોકાણ ભારત કરતાં પણ વધી જશે.